recursal/SuperWikiNEXT-32B huggingface dataset:
**বৌয়া দেবী** বিহারের মধুবনী জেলার জিতোয়ারপুর গ্রামের একজন মৈথিলী চিত্রশিল্পী। *মৈথিলী চিত্রকলা* এই অঞ্চলে উদ্ভূত একটি প্রাচীন লোকশিল্প যা বাড়ির অভ্যন্তরে দেয়ালে আঁকা জটিল জ্যামিতিক এবং রৈখিক নিদর্শনগুলোর একটি ধারা হিসাবে স্বীকৃত। পরে এটি হস্তনির্মিত কাগজ এবং ক্যানভাসে স্থানান্তর করা হয়েছিল। চিত্ৰকলাটি হাতের আঙুল, কাঠি, ব্ৰাশ, নিব-কলম, দিয়াশলাই কাঠি ইত্যাদি ব্যবহার করে তৈরি করা হয়। বৌয়া দেবী ১৯৮৪ সালে জাতীয় পুরস্কার অর্জন করেছিলেন এবং ২০১৭ সালে ভারত সরকার তাঁকে দেশের চতুৰ্থ সৰ্বোচ্চ বেসামরিক সম্মাননা পদ্মশ্রী প্ৰদান করেছিল।

জীবনী
-----

বৌয়া দেবী প্রায় ৬০ বছর ধরে মৈথিলী চিত্ৰকলা অনুশীলন করে আসছেন। তিনি ১২ বছর বয়সে বিবাহবন্ধনে আবদ্ধ হয়েছিলেন এবং নিজের শাশুড়ির কাছ থেকে চিত্ৰকলার জন্য উৎসাহ পেয়েছিলেন। ১৯৬৬ সালে, বস্ত্র মন্ত্রণালয়ের উপদেষ্টা সংস্থা অল ইন্ডিয়া হ্যান্ডিক্রাফ্টস বোর্ডের তৎকালীন পরিচালক পুপুল জয়াকর মুম্বইয়ের শিল্পী ভাস্কর কুলকাৰ্ণীকে মধুবনী জেলায় শিল্প ও শিল্পী খোঁজার জন্য পাঠিয়েছিলেন। কিশোরী বৌয়া দেবীর সঙ্গে যখন কুলকাৰ্ণীর সাক্ষাত হয়েছিল, তখন তিনি সেই শিল্পীদের মধ্যে সবচেয়ে কনিষ্ঠ ছিলেন যাঁরা মৈথিলী চিত্ৰশিল্পকে প্রাচীরের ম্যুরাল শিল্প থেকে আনুষ্ঠানিকভাবে ক্যানভাসে তুলে এনেছিলেন। ভাস্কর কুলকাৰ্ণী তাঁদের কাজগুলো যাদুঘরে নিয়ে যান এবং পরে বৌয়া দেবীকে জাতীয় কারুশিল্প যাদুঘরে আসতে উৎসাহিত করেছিলেন। তিনি কুলকাৰ্ণীর হয়ে প্রথম বছর কাজ করেছিলেন এবং তখন প্রতি চিত্রকর্মের জন্য তাঁকে ১.৫০ টাকা দেওয়া হয়েছিল। তারপর তাঁর কাজগুলো স্পেন, ফ্রান্স এবং জাপানের বিভিন্ন চিত্রশালা এবং যাদুঘরে ঘুরেছে। ২০১৫ সালে ভারতের প্রধানমন্ত্রী নরেন্দ্র মোদী হেনোভারের মেয়র স্টিফেন স্কশ্টককে ভারত সফরের সময় তাঁর একটি চিত্রকর্ম উপহার দিয়েছিলেন।

শৈলী
----

বিগত পাঁচ দশক ধরে মধুবনী শিল্পের সর্বাধিক পরিচিতি ঘটেছে এবং বৌয়া দেবীর রচনা সমালোচকদের প্রশংসা অর্জন করেছে। ১৯৮৯ সালে সঁত্র্‌ জর্জ পম্পিদুতে *ম্যাগজিয়েন্স দে লা তেরে*তে নিজস্ব শিল্প প্ৰদৰ্শন করা একমাত্র ভারতীয় মহিলা চিত্ৰশিল্পী ছিলেন তিনি। তাঁর চিত্রকর্মের মধ্যে রয়েছে ছোট আকারের কাগজ থেকে শুরু করে ২০ ফুট উঁচু মুরাল পর্যন্ত। সীতার গল্পের বিবরণে জোর দেওয়া তাঁর চিত্রকর্মগুলো শ্রীকৃষ্ণ এবং রাম ও সীতার পৌরাণিক কাহিনীগুলো বর্ণনা করে। বৌয়া দেবী তাঁর চিত্রগুলোর জন্য হস্তনির্মিত কাগজ এবং প্রাকৃতিক রঙ ব্যবহার করেন। প্রধানত তিনি তাঁর প্যালেটে কালো, হলুদ, লাল এবং সাদা রঙ ব্যবহার করে।

পুরস্কার
--------

* পদ্মশ্রী, ২০১৭
* জাতীয় পুরস্কার, ১৯৮৪

তথ্যসূত্র
---------

1. ↑  *Madhubani Painting* (ইংরেজি ভাষায়)। Abhinav Publications। ২০০৩। আইএসবিএন 9788170171560।
2. ↑  MithilaConnect, Team (২০১৭-০২-০৩)। "Baua Devi of Jitwarpur village gets Padmashree award"। *MithilaConnect Local* (ইংরেজি ভাষায়)। ২০১৯-০৩-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৩-১৮।
3. ↑  "Painting on the Wall - Indian Express"। *archive.indianexpress.com*। সংগ্রহের তারিখ ২০১৯-০৩-১৮।
4. ↑  "Baua Devi"। *artiana.com*। সংগ্রহের তারিখ ২০১৯-০৩-১৮।
5. ↑  "PM Modi gifts Bihar artist's painting to Hannover mayor - Times of India"। *The Times of India*। সংগ্রহের তারিখ ২০১৯-০৩-১৮।
6. ↑  "President Mukherjee confers Padmi Shri to Madhubani artist Baua Devi"। *The New Indian Express*। সংগ্রহের তারিখ ২০১৯-০৩-১৮।
**ফাইজা জামা মোহাম্মদ** (জন্ম: ১২ নভেম্বর ১৯৫৮) একজন সোমালিয় নারী অধিকারকর্মী। তিনি সোমালিয়ায় শান্তি ও জেন্ডার সমতা বজায় রাখতে নানাবিধ নারী সংগঠন প্রতিষ্ঠা করেন। ২০০০ সালে তিনি আফ্রিকা রিজিওনাল অফিস অব ইকুয়ালিটির ডিরেক্টর নিযুক্ত হন।

প্রেক্ষাপট
----------

১৯৫৮ সালের ১২ নভেম্বর ফাইজা জন্মগ্রহণ করেন। তিনি ফ্রেসনোর ক্যালিফোর্নিয়া স্টেট ইউনিভার্সিটি থেকে এমবিএ করেন। এরপর ১৯৯৮ সালে নেদারল্যান্ডসের হেগে অবস্থিত ইনস্টিটিউট অব সোশ্যাল স্টাডিজ (আইএসএস) থেকে ডিপ্লোমা করেন। প্রায় বিশ বছরেরও বেশি সময় ধরে নানাবিধ আন্তর্জাতিক সংস্থার সাথে যুক্ত ছিলেন তিনি। ২০০০ সাল থেকে তিনি ইকুয়ালিটি নাউয়ের নাইরোবি অফিসের ডিরেক্টর হিসেবে দায়িত্ব পালন করছেন। তিনি বর্তমানে আফ্রিকান ইউনিয়ন উইম্যানস কমিটির সদস্য, যা নারী অধিকার বিষয়ক কমিশনের প্রধানকে নানাবিধ ব্যাপারে পরামর্শ দিয়ে থাকে। তিনি আফ্রিকান উইম্যানস রাইটস অবজারভেটরি প্যানেলের সদস্য। নারীদের সমতা নিশ্চিত করা, নারীদের অর্থনৈতিক, সামাজিক এবং রাজনৈতিক অধিকার এবং জমিজমার অধিকার নিশ্চিত করা প্রভৃতি বিষয়ে তিনি ও তার প্রতিষ্ঠান কাজ করে চলে। আফ্রিকায় জমির অধিকার থেকে নারীরা প্রায়ই বঞ্চিত হয়ে থাকে। এছাড়া বিভিন্ন ক্ষেত্রে নারীর বিরুদ্ধে সহিংসতা, নারী পাচার প্রভৃতির বিরুদ্ধেও তার প্রতিষ্ঠান প্রতিবাদ করে থাকে।

ফারিজা প্যান-আফ্রিকান সোলিডারিটি ফর আফ্রিকান উইম্যানস রাইটস কোয়ালিশন (এসওএডব্লিউআর) আয়োজন করেন। এটি ২০০৪ সালে প্রোটোকল অব আফ্রিকান চার্টার অন হিউম্যান অ্যান্ড পিপলস রাইটস অন দ্য রাইটস অব উইম্যান ইন আফ্রিকা এবং হাঙ্গার প্রজেক্ট, ২০০৮ পদকে ভূষিত হয়।

তথ্যসূত্র
---------

1. 1 2  "Faiza Jama Mohamed"।
2. ↑  "July Interview with Faiza Jama Mohamed"। ২৬ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৮ মার্চ ২০২০।
ব্ক্রা-শিস-দ্পাল-ব্র্ত্সেগ্স
**ব্ক্রা-শিস-দ্পাল-ব্র্ত্সেগ্স** (ওয়াইলি: *bkra shis dpal brtsegs*) (১৩৫৯-১৪২৪) স্তাগ-লুং-থাং বৌদ্ধবিহারের নবম প্রধান ছিলেন।

জন্ম ও শিক্ষা
-------------

ব্ক্রা-শিস-দ্পাল-ব্র্ত্সেগ্স ১৩৫৯ খ্রিষ্টাব্দে তিব্বতে জন্মগ্রহণ করেন। তার পিতার নাম ছিল কুন-দ্গা'-ব্শেস-গ্ন্যেন (ওয়াইলি: *kun dga' bshes gnyen*) এবং মাতার নাম ছিল 'জাম-দ্পাল-স্ক্যিদ (ওয়াইলি: *'jam dpal skyid*)। এগারো বছর বয়সে তিনি রিন-ছেন-দ্পাল-বা (ওয়াইলি: *rin chen dpal ba*) নামক বৌদ্ধ ভিক্ষুর নিকট চক্রসম্বর, কালচক্র ও হেবজ্র তন্ত্র সম্বন্ধে অধ্যয়ন করেন। সতেরো বছর বয়সে তিনি নাম-ম্খা'-দ্পাল-ব্জাং (ওয়াইলি: *nam mkha' dpal bzang*) নামক স্তাগ-লুং-থাং বৌদ্ধবিহারের অষ্টম প্রধানের নিকট দীক্ষা নেন এবং ছেদ সাধনা ও মার্গফল সম্বন্ধে অধ্যয়ন করেন। পরের বছর তিনি ঐ বিহারের পরবর্তী প্রধান নির্বাচিত হন। দুই বছর পরে তিনি লাসা শহরে ব্যাং-ছুব-র্ত্সে-মো (ওয়াইলি: *byang chub rtse mo*) নামক ভিক্ষুর নিকট ভিক্ষুর শপথ এবং কালচক্র ও চক্রসম্বর তন্ত্র সম্বন্ধে শিক্ষাগ্রহণ করেন। এই সময় তিনি গ্রাগ্স-পা-র্গ্যাল-ম্ত্শান (ওয়াইলি: *grags pa rgyal mtshan*) নামক তিব্বতী অনুবাদকের নিকট কালচক্র ও গুহ্যসমাজতন্ত্র সম্বন্ধে শিক্ষাদান করেন। পরবর্তীকালে র্বা-স্গ্রেংস বৌদ্ধবিহারে থেগ-ছেন-ছোস-র্জে-কুন-দ্গা'-ব্ক্রা-শিস (ওয়াইলি: *theg chen chos rje kun dga' bkra shis*) নামক সা-স্ক্যা ধর্মসম্প্রদায়ের পন্ডিতের নিকট হতে তিনি নৈরাত্মা ও নিগুমার ছয় যোগ সম্বন্ধে জ্ঞানলাভ করেন।

পরবর্তী জীবন
------------

সা-স্ক্যা ধর্মসম্প্রদায়ের ধর্মীয় শাসকদের সঙ্গে নবপ্রতিষ্ঠিত ফাগ-মো-গ্রু-পা রাজবংশের বিরোধে ব্ক্রা-শিস-দ্পাল-ব্র্ত্সেগ্স মধ্যস্থতা করার চেষ্টা করেন। এছাড়া মেন-ঝাং (ওয়াইলি: *men zhang*) নামক স্থানের অধিবাসীদের নরবলি বা মে-খোর (ওয়াইলি: *me 'khor*) প্রথা নিষিদ্ধ করতে তিনি সক্ষম হন। তার জীবনের অন্তিম বছরে মঙ্গোল সম্রাট তাকে গুওশি (國史) উপাধি দান করেন।

তথ্যসূত্র
---------

1. 1 2  Gardner, Alexander (2009-11)। "The Ninth Taklung Tripa, Tashi Peltsek"। *The Treasury of Lives: Biographies of Himalayan Religious Masters*। সংগ্রহের তারিখ 2014-04-29।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Roerich, George, trans. 1996. The Blue Annals. 2nd ed. Delhi: Motilal Banarsidas, pp. 638.
* van der Kuijp, Leonard W. J. 2000. "On the Fifteenth Century Lho rong chos 'byung by Rta tshag Tshe dbang rgyal and Its Importance for Tibetan Political and Religious History." In Aspects of Tibetan History edited by R. Vitali and T. Tsering. Special issue, Lungta 14: 57-76, p. 66.

|  |  |  |
| --- | --- | --- |
| পূর্বসূরীনাম-ম্খা'-দ্পাল-ব্জাং | **ব্ক্রা-শিস-দ্পাল-ব্র্ত্সেগ্স  স্তাগ-লুং-থাং বৌদ্ধবিহারের নবম প্রধান** | উত্তরসূরীস্তাগ-লুং-ঝ্বা-দ্মার-ব্যাং-ছুব-র্গ্যা-ম্ত্শো |
|
এই নিবন্ধটি পুরুষ দল সম্পর্কে। নারী দলের জন্য গ্রিনল্যান্ড জাতীয় নারী ফুটবল দল দেখুন।

**গ্রিনল্যান্ড জাতীয় ফুটবল দল** (ইংরেজি: Greenland national football team) হচ্ছে আন্তর্জাতিক ফুটবলে গ্রিনল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম গ্রিনল্যান্ডের ফুটবলের সর্বোচ্চ নিয়ন্ত্রক সংস্থা গ্রিনল্যান্ড ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফার সদস্যপদ লাভ করতে পারেনি। ১৯৮০ সালের ২রা জুলাই তারিখে, গ্রিনল্যান্ড প্রথমবারের মতো আন্তর্জাতিক খেলায় অংশগ্রহণ করেছে; আইসল্যান্ডের সোদারক্রকুরে অনুষ্ঠিত উক্ত ম্যাচে গ্রিনল্যান্ড ফ্যারো দ্বীপপুঞ্জের কাছে ৬–০ গোলের ব্যবধানে পরাজিত হয়েছে।

২,০০০ ধারণক্ষমতাবিশিষ্ট নুক স্টেডিয়ামে *পোলার খেলনা ভালুক* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গ্রিনল্যান্ডে অবস্থিত। বর্তমানে এই দলের ম্যানেজারের দায়িত্ব পালন করছেন মর্টেন রোকিয়ার এবং অধিনায়কের দায়িত্ব পালন করছেন রক্ষণভাগের খেলোয়াড় নিকলাস ক্রুৎসমান।

ফিফা এবং উয়েফাের সদস্যপদ না থাকার ফলে গ্রিনল্যান্ড এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।

নিকলাস ক্রুৎসমান, জন এলডেভিগ, জর্সি স্কাদে, মাসি মাকে এবং রেনে ওভারবেলের মতো খেলোয়াড়গণ গ্রিনল্যান্ডের জার্সি গায়ে মাঠ কাঁপিয়েছেন।

র‌্যাঙ্কিং
----------

ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে গ্রিনল্যান্ডের কোন স্থান নেই। অন্যদিকে, বিশ্ব ফুটবল এলো রেটিংয়ে গ্রিনল্যান্ডের সর্বোচ্চ অবস্থান হচ্ছে ১৮৬তম (যা তারা ১৯৮০ সালে অর্জন করেছিল) এবং সর্বনিম্ন অবস্থান হচ্ছে ২০৩। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

বিশ্ব ফুটবল এলো রেটিং

৩০ এপ্রিল ২০২২ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ১৮৯ | বৃদ্ধি ১ |  পশ্চিম সাহারা | ৯৯৬ |
| ১৯০ | হ্রাস ২ |  মরিশাস | ৯৬৬ |
| ১৯১ | বৃদ্ধি ১ |  গ্রিনল্যান্ড | ৯৬৩ |
| ১৯২ | হ্রাস ৮ |  মিয়ানমার | ৯৬১ |
| ১৯৩ | অপরিবর্তিত |  বনেয়ার | ৯৫৯ |

তথ্যসূত্র
---------

1. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ৩০ এপ্রিল ২০২২। সংগ্রহের তারিখ ৩০ এপ্রিল ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Football in Greenland"। *polar-bamserne.wifeo.com* (ফরাসি ভাষায়)। সংগ্রহের তারিখ ২০১৮-০৮-০৩।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
**গ্রিন লাইন** কলম্বিয়া জেলা ও মার্কিন যুক্তরাষ্ট্রের মেরিল্যান্ডের প্রিন্স জর্জ কাউন্টি বিভাগের ২১ টি স্টেশন নিয়ে গঠিত ওয়াশিংটন মেট্রো ব্যবস্থার একটি দ্রুতগামী গণপরিবহন লাইন। গ্রিন লাইনটি ব্রাঞ্চ অ্যাভিনিউ থেকে গ্রিনবেল্ট পর্যন্ত বিস্তৃত। এটি মূল মেট্রোরেল নির্মাণের পরিকল্পনার শেষ লাইন ছিল এবং ওয়াশিংটন শহরের মধ্য দিয়ে উত্তর-দক্ষিণে বিস্তৃত তিনটি লাইনের মধ্যে একটি। গ্রিন লাইন এল'ইনফ্যান্ট প্লাজা থেকে গ্রিনবেল্ট পর্যন্ত হলুদ লাইনের সাথে রেল ট্র্যাকগুলি ভাগাভাগি করে।

পরিকল্পনা
---------

মেট্রোর পরিকল্পনা ১৯৫৫ সালে গণপরিবহন জরিপ দিয়ে শুরু হয়, যা ১৯৮০ সালের জন্য আঞ্চলিকভাবে প্রয়োজনীয় অঞ্চলের চাহিদা মেটাতে ফ্রিওয়ে ও গণপরিবহন ব্যবস্থা উভয়েরই পূর্বাভাস দেওয়ার চেষ্টা করেছিল। ১৯৫৯ সালে, অধ্যয়নের চূড়ান্ত প্রতিবেদনে দুটি দ্রুতগামী গণপরিবহন লাইন অন্তর্ভুক্ত ছিল, যা ওয়াশিংটনের শহরতলির জন্য প্রত্যাশিত ছিল। এই পরিকল্পনাটি কলম্বিয়া জেলার মধ্যে বিস্তীর্ণ ফ্রিওয়ে নির্মাণের কথা জানিয়েছিল, তাই আশঙ্কিত বাসিন্দারা আইনটির পক্ষে তদবির করেন, যার ফলে একটি নতুন পরিবহন সংস্থা তৈরি হয় ও ফ্রিওয়ে নির্মাণ বাঁধা প্রাপ্ত হয়। *ন্যাশনাল ক্যাপিটাল ট্রান্সপোর্টেশন অ্যাডমিনিস্ট্রেশন* সংস্থা *১৯৬২ জাতীয় রাজধানী অঞ্চলের পরিবহন* প্রতিবেদন জারি করে, এতে গ্রিন লাইন নির্মাণের পথটি অন্তর্ভুক্ত করা হয়নি। শহরতলীর ৭তম রাস্তার অধীনে ১৯৬৭ সালে একটি কেন্দ্রীয় রুট কেবলমাত্র প্রাথমিকভাবে "অভ্যন্তরীণ শহরে" পরিষেবা পরিবেশন করার জন্য যুক্ত হয়।

ওয়াশিংটন মেট্রোপলিটন এরিয়া ট্রানজিট অথরিটি (ডাব্লুএমটিএ) বোর্ড ১৯৬৮ সালের মার্চ মাসে ৯৮-মাইল (১৫৮ কিমি) আশ্রিত আঞ্চলিক ব্যবস্থার (এআরএস) অনুমোদন করে, যার মধ্যে ব্রাঞ্চ অ্যাভিনিউ থেকে গ্রিনবেল্ট পর্যন্ত বিস্তৃত গ্রিন লাইনটি অন্তর্ভুক্ত ছিল। এটি ভবিষ্যতে মেরিল্যান্ডের লরেল ও ব্র্যান্ডইউইন পর্যন্ত সম্ভাব্য সম্প্রসারণের পূর্বাভাস দিয়েছিল।

তথ্যসূত্র
---------

1. ↑  Schrag at p. 33-38.
2. ↑  Schrag at p. 39.
3. ↑  Schrag at p. 42.
4. ↑  Schrag at p. 55.
5. ↑  Schrag at p. 112.
6. ↑  Schrag at p. 117.

বহিঃসংযোগ
---------

* মেট্রোরেল

| * দে
* স
ওয়াশিংটন মহানগর এলাকার গণপরিবহন কর্তৃপক্ষ |
| --- |
| সহায়ক | 
* মেট্রোরেল
* মেট্রোবাস
* মেট্রোঅ্যাক্সেস
* মেট্রোওয়ে

 |
| মেট্রোরেল লাইনসমূহ | 
* লাল লাইন
* নীল লাইন
* কমলা লাইন
* হলুদ লাইন
* সবুজ লাইন
* রূপালী লাইন

 |
| বাসের দ্রুতগামী গণপরিবহন | 
* মেট্রোওয়ে

 |
| অন্যান্য বিষয় | 
* মেট্রো ট্রানজিট পুলিশ বিভাগ
* স্মার্টট্রিপ
* স্টেশনগুলির তালিকা
* ঘটনা
* রোলিং স্টক
* সংকেত ও পরিচালনা
* বেগুনি লাইন (মেরিল্যান্ড)

 |
**জেমস বোনর মিডলটন** (ইংরেজি: Bonnor Middleton; জন্ম: ৩০ সেপ্টেম্বর, ১৮৬৫ - মৃত্যু: ২৩ ডিসেম্বর, ১৯১৩) চেস্টার-লি-স্ট্রিট এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান ক্রিকেটার ছিলেন। ১৮৯৬ থেকে ১৯০২ সময়কালে দক্ষিণ আফ্রিকা ক্রিকেট দলের পক্ষে ছয় টেস্টে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন। দলে তিনি মূলতঃ বামহাতি স্লো-মিডিয়াম বোলার হিসেবে খেলতেন। পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন **বোনর মিডলটন**।

হার্ড-হিটিং ব্যাটসম্যান হিসেবে সুনাম ছিল তার। এছাড়াও, বিখ্যাত অস্ট্রেলীয় টেস্ট ক্রিকেটার জর্জ বোনরের সাথে তার ব্যাটিংয়ের সাদৃশ্যতা থাকায় তাকে ডাকনাম ‘বোনর’ হিসেবে আখ্যায়িত করা হতো।

খেলোয়াড়ী জীবন
---------------

১৮৯০-৯১ মৌসুম থেকে ১৯০৩-০৪ মৌসুম পর্যন্ত ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশগ্রহণ করেছেন তিনি। তন্মধ্যে, ১৮৯৭-৯৮ মৌসুমে কারি কাপের চূড়ান্ত খেলায় ট্রান্সভালের বিপক্ষে নিজস্ব সেরা বোলিং পরিসংখ্যান ৭/৬৪ করেন। ঐ খেলায় তিনি ১২/১০০ পান। এরফলে ওয়েস্টার্ন প্রভিন্সের জয়লাভ সহজতর হয়।

১৮৯৫-৯৬ মৌসুমে সফরকারী ইংল্যান্ডের বিপক্ষে তার টেস্ট অভিষেক ঘটে। পোর্ট এলিজাবেথে অনুষ্ঠিত ঐ টেস্টের প্রথম ইনিংসেই পাঁচ-উইকেট দখল করে সবিশেষ কৃতিত্ব প্রদর্শন করেন তিনি। খেলায় তিনি ৯/১৩০ পান। তাস্বত্ত্বেও তার দল ২৮৮ রানের ব্যবধানে পরাজিত হয়। বামহাতে স্লো-মিডিয়াম বোলার হিসেবে বোলিং উদ্বোধনে নামতেন। ইংল্যান্ড সফরে লেগ স্পিনারদের প্রাধান্য দেয়ায় তার খেলোয়াড়ী জীবনের সমাপ্তি ঘটে।

তথ্যসূত্র
---------

1. ↑  Western Province v Transvaal 1897-98
2. ↑  "1st Test: South Africa v England at Port Elizabeth, Feb 13-14, 1896"। *espncricinfo*। সংগ্রহের তারিখ ২০১১-১২-১৮।

আরও দেখুন
---------

* লোকেশ রাহুল
* টেস্ট ক্রিকেটে হ্যাট্রিকের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে বোনর মিডলটন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বোনর মিডলটন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ফাঁসিতলা দ্বি-মুখী উচ্চ বিদ্যালয়** (ইংরেজি: Fasitola BL High School) কামারদহ ইউনিয়ন এর প্রাণকেন্দ্রে অবস্থিত।

ইতিহাস
------

শিক্ষা কার্যক্রম
----------------

অবস্থান
-------

ঢাকা-রংপুর মহাসড়কের পশ্চিম,করতোয়া নদীর পূর্বে এবং কামারদহ ইউনিয়নের প্রাণকেন্দ্র ফাঁসিতলা জামে মসজিদ
সংলগ্নে ফাঁসিতলা দ্বি-মুখী উচ্চ বিদ্যালয় অবস্থিত।

অবকাঠামো
--------

বিদ্যালয়ের মূল ফটক বরাবর পশ্চিমে উত্তর-দক্ষিণে দ্বিতল বিশিষ্ট অফিস ও বিজ্ঞান ভবন এবং এর দুপাশে শ্রেণিকক্ষ নির্মিত হয়েছে। বিদ্যালয়ের উত্তরদিকে জাতির শ্রেষ্ঠ সন্তানদের স্মরণে নির্মাণ করা হয়েছে শহীদ মিনার।শিক্ষার্থীদের শারীরিক ও মানসিক বিকাশ সাধনের জন্য রয়েছে পর্যাপ্ত খেলার মাঠ।এছাড়াও বিদ্যালয়ের বহুতল ভবন নিমার্ণ প্রকল্পের কাজ প্রক্রিয়াধীন রয়েছে।

শিক্ষা সহায়ক কার্যক্রম
-----------------------

* শরীরচর্চা শিক্ষা
* লাইব্রেরি অনুশীলন
* বিতর্ক প্রতিযোগিতা
* শিক্ষা সফর
* স্কাউট।

অবদান
-----

বিভাগ
-----

**বিজ্ঞান**

* পদার্থ বিজ্ঞান
* রসায়ন
* জীব বিজ্ঞান
* উচ্চতর গণিত

**মানবিক**

* ভূগোল ও পরিবেশ
* বাংলাদেশের ইতিহাস ও বিশ্বসভ্যতা
* পৌরনীতি ও নাগরিকতা
* কৃষি শিক্ষা

পুরস্কার
--------

প্রকাশনা
--------

লাইব্রেরি
---------

খেলাধুলা
--------

ছাত্রছাত্রীদের জন্য পর্যাপ্ত আলো-বাতাস সম্পন্ন রয়েছে উন্মুক্ত খেলার মাঠ,বিকালে এখানে ফুটবল, ক্রিকেটসহ বিভিন্ন খেলা হয়ে থাকে।বিদ্যালয়ে প্রতিবছর বার্ষিক-ক্রীড়া প্রতিযোগিতায় ফাঁসিতলার সকল প্রতিষ্ঠানের খেলাধুলার আয়োজন এবং উপজেলা, জেলা পর্যায়ের প্রতিযোগিতায় কামারদহ ইউনিয়নের মাধ্যমিক বিদ্যালয়গুলোর বাছাইপর্ব অনুষ্ঠিত হয়।

তথ্যসূত্র
---------

1. ↑  "ফাঁসিতলা দ্বি-মুখী উচ্চ বিদ্যালয় এর তথ্য"। fasitolahighschool। সংগ্রহের তারিখ ২০১৮-১১-২২। [*স্থায়ীভাবে অকার্যকর সংযোগ*]
2. ↑  "সংরক্ষণাগারভুক্ত অনুলিপি"। ৯ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০১৮।
কিয়াকাটকা সেতু
**বৌধ জেলা** (ওড়িয়া: ବୌଦ୍ଧ ଜିଲ୍ଲା, প্রতিবর্ণী. **বৌদ্ধ জিল্লা**) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৭ই পৌষ ১৪০০ বঙ্গাব্দে(২রা জানুয়ারি ১৯৯৪ খ্রিষ্টাব্দে) পূর্বতন কন্ধমাল জেলাটি থেকে নতুন জেলাটি গঠিত হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর বৌধগড় শহরে অবস্থিত এবং বৌধগড় মহকুমা নিয়ে গঠিত৷

নামকরণ
------

ঐতিহাসিক তথ্যপ্রমাণে বৌধ জেলার নামকরণ সম্পর্কে তেমন কিছু জানা না গেলেও জনশ্রুতি অনুযায়ী দক্ষিণে ভঞ্জরাজাদের সাম্রাজ্যের বৌদ্ধ ধর্মের প্রভাব ও জায়গাটাকে বৌদ্ধদের তীর্থস্থলে পরিণত করার জন্য জেলাসদরটির এরূপ নাম হতে পারে৷

ইতিহাস
------

ঐতিহাসিক আন্দোলন
----------------

ভূপ্রকৃৃতি
----------

অর্থনীতি
--------

অবস্থান
-------

*জেলাটির উত্তরে ওড়িশা রাজ্যের সুবর্ণপুর জেলা*৷ *জেলাটির উত্তর পূর্বে(ঈশান) ওড়িশা রাজ্যের অনুগুল জেলা*৷ *জেলাটির পূর্বে ওড়িশা রাজ্যের অনুগুল জেলা*৷ *জেলাটির দক্ষিণ পূর্বে(অগ্নি) ওড়িশা রাজ্যের নয়াগড় জেলা*৷ *জেলাটির দক্ষিণে ওড়িশা রাজ্যের কন্ধমাল জেলা*৷ *জেলাটির দক্ষিণ পশ্চিমে(নৈঋত) ওড়িশা রাজ্যের বলাঙ্গির জেলা*৷ *জেলাটির পশ্চিমে ওড়িশা রাজ্যের সুবর্ণপুর জেলা*৷ *জেলাটির উত্তর পশ্চিমে(বায়ু) ওড়িশা রাজ্যের সুবর্ণপুর জেলা*৷

জেলাটির আয়তন ৩০৯৮ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৯৯%৷

ভাষা
----

বৌধ জেলায় প্রচলিত ভাষাসমূহের পাইচিত্র তালিকা নিম্নরূপ -



২০১১ অনুযায়ী বৌধ জেলার ভাষাসমূহ

  **ওড়িয়া** (৯৯.৩১%)  অন্যান্য (০.৬৯%)

সমগ্র জেলাটিতে বসবাসকারী সিংহভাগ লোক সম্বলপুরি/কোশলি ভাষায় সাবলীল৷

ধর্ম
----

জনসংখ্যার উপাত্ত
----------------

মোট জনসংখ্যা ৩৭৩৩৭২(২০০১ জনগণনা) ও ৪৪১১৬২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ২৯তম৷ ওড়িশা রাজ্যের ১.০৫% লোক বৌধ জেলাতে বাস করেন৷ জেলার জনঘনত্ব ২০০১ সালে ১২১ ছিলো এবং ২০১১ সালে তা বৃদ্ধি পেয়ে ১৪২ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৮.১৬% , যা ১৯৯১-২০১১ সালের ১৭.৫৫% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯৯১(সমগ্র) এবং শিশু(০-৬ বৎ) লিঙ্গানুপাত ৯৭৮৷

নদনদী
-----

পরিবহন ও যোগাযোগ
----------------

পর্যটন ও দর্শনীয় স্থান
-----------------------

ঐতিহ্য ও সংস্কৃতি
-----------------

শিক্ষা
------

জেলাটির স্বাক্ষরতা হার ৫৭.৭৩%(২০০১) তথা ৭১.৬১%(২০১১)৷
পুরুষ স্বাক্ষরতার হার ৭৬.২৩%(২০০১) তথা ৮৩.৩৪%(২০১১)৷
নারী স্বাক্ষরতার হার ৩৯.০২%(২০০১) তথা ৫৯.৭৯% (২০১১)৷ জেলাটিতে শিশুর অনুপাত সমগ্র জনসংখ্যার ১৪.০২%৷

প্রশাসনিক বিভাগ
---------------

সীমান্ত
-------

বিশিষ্ট ব্যক্তিবর্গ
-------------------

তথ্যসূত্র
---------

1. ↑
2. ↑
3. ↑
4. 1 2

বহিঃসংযোগ
---------
**সাগওয়ারা (দুঙ্গারপুর)** (ইংরেজি: Sagwara) ভারতের রাজস্থান রাজ্যের দুঙ্গারপুর জেলার একটি শহর ও পৌরসভা এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°৪১′ উত্তর ৭৪°০১′ পূর্ব﻿ / ﻿২৩.৬৮° উত্তর ৭৪.০২° পূর্ব﻿ / 23.68; 74.02। সমুদ্র সমতল হতে এর গড় উচ্চতা হল ২৪৪ মিটার (৮০০ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে সাগওয়ারা (দুঙ্গারপুর) শহরের জনসংখ্যা হল ৩০,৯৯৩ জন। এর মধ্যে পুরুষ ৪৯% এবং নারী ৫১%।

এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে সাগওয়ারা (দুঙ্গারপুর) এর সাক্ষরতার হার কম।

এই শহরের জনসংখ্যার ১৬% হল ৬ বছর বা তার কম বয়সী।

তথ্যসূত্র
---------

1. ↑  "Sagwara"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।

|  |  |
| --- | --- |
|  | *এই নিবন্ধটি ভারতের রাজস্থান রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**প্রিন্স জাইদ বিন হুসাইন** (আরবি : الأمير زيد بن الحسين ) (ফেব্রুয়ারি ২৮, ১৮৯৮ – অক্টোবর ১৮, ১৯৭০) ছিলেন আল-হাশিম রাজবংশের সদস্য। তিনি ১৯৫৮ সাল থেকে শুরু করে আমৃত্যু ইরাকের রাজপরিবারের প্রধান ছিলেন।

জীবনী
-----

প্রিন্স জাইদ ছিলেন হেজাজের বাদশাহ হুসাইন বিন আলী ও তার তৃতীয় স্ত্রী আদিলা খানুমের একমাত্র সন্তান। তিনি ঘালাতা সেরাই কলেজ, কনস্টান্টিনোপল কলেজ ও অক্সফোর্ডের বালিওল কলেজে শিক্ষালাভ করেন।

১৯১৬ – ১৯১৯ সময়কালে তিনি উত্তরাঞ্চলের আরব সেনাবাহিনীর কমান্ডার ছিলেন। ১৯১৮ সালে টমাস এডওয়ার্ড লরেন্স খন্ডিত সিরিয়ার বাদশাহ হিসেবে তার নাম প্রস্তাব করেন। ফরাসি শাসনের সময় তিনি ১৯২৩ সালে ইরাকি ক্যাভালরিতে দায়িত্বপ্রাপ্ত হন এবং কর্নেল হিসেবে পদোন্নতি পান।

জাইদ ১৯৩০ এর দশকে বার্লিন ও আঙ্কারায় এবং ১৯৫০ এর দশকে লন্ডনে ইরাকি রাষ্ট্রদূতের দায়িত্বপ্রাপ্ত হন।

জেনারেল মুহাম্মদ নজিব আর-রুবাই কর্তৃক দ্বিতীয় ফয়সালের হত্যাকান্ডের পর ১৯৫৮ সালের ১৪ জুলাই প্রিন্স জাইদ ইরাকের রাজ পরিবারের প্রধান হন। জাইদ ছিলেন দ্বিতীয় ফয়সালের পূর্বসূরি ও দাদা প্রথম ফয়সালের সৎভাই। জেনারেল নাজিব ইরাককে প্রজাতন্ত্র ঘোষণা করেন। অভ্যুত্থানের সময় জাইদ লন্ডনে রাষ্ট্রদূতের দায়িত্ব পালন করছিলেন এবং এরপর তিনি ও তার পরিবার লন্ডনে বসবাস করতে থাকেন।

প্রিন্স জাইদ ১৯৭০ সালের ১৮ অক্টোবর প্যারিসে মৃত্যুবরণ করেন। আম্মানের রাঘাদান প্রাসাদের রাজকীয় গোরস্থানে তাকে দাফন করা হয়। তার পুত্র প্রিন্স রাদ ইরাকি রাজকীয় পরিবারের প্রধান হিসেবে তার স্থলাভিষিক্ত হন।

বিয়ে ও সন্তান
--------------

১৯৩৩ সালের নভেম্বর এথেন্সে তিনি প্রিন্সেস ফাহরেলনিসা জাইদকে বিয়ে করেন। তাদের একটি পুত্রসন্তান ছিলঃ

* প্রিন্স রাদ বিন জাইদ – জন্ম ফেব্রুয়ারি ১৮, ১৯৩৬।

তথ্যসূত্র
---------

1. ↑  See map on display at the Imperial War Museum sketched by Lawrence in 1918 around the time of the Paris Peace Conference indicating Zeid to be head of a Syria comprising what is today western Syria with "British influence"

|  |
| --- |
| জাইদ বিন হুসাইন **আল-হাশিম****জন্ম:** ফেব্রুয়ারি ২৮ ১৮৯৮  **মৃত্যু:** অক্টোবর ১৮ ১৯৭০ |
| Titles in pretence |
| পূর্বসূরীNoneদ্বিতীয় ফয়সাল অভ্যুত্থানে নিহত | **— TITULAR —*****ইরাকের বাদশাহ***জুলাই ১৪, ১৯৫৮ - অক্টোবর ১৮, ১৯৭Reason for succession failure:অভ্যুত্থানের ফলে রাজতন্ত্র অবলুপ্ত, ১৯৫৮ সাল | উত্তরসূরীপ্রিন্স রাদ বিন জাইদ |
|
***নেলী, ১৯৮৩*** হল একটি অসমীয়া ইতিহাস বই যা ১৯৮৩ সালে আসাম আন্দোলনের সময় সংঘটিত নেলি গণহত্যার উপর ভিত্তি করে রচিত। গ্রন্থটির রচয়িতা দিগন্ত শর্মা। বইটি প্রকাশ করেছে একলব্য প্রকাশন, জোড়হাট, আসাম।

গল্প
----

১৭ ফেব্রুয়ারী ১৯৮৩ তারিখে দুটি ট্রাক বোঝাই পুলিশ কন্টিনজেন্ট বোরবোরিতে আসে এবং বাসিন্দাদের আশ্বস্ত করে যে তারা কাছাকাছি টহল দিচ্ছে এবং তাদের সম্পূর্ণ নিরাপত্তা দেওয়া হয়েছে। নিরাপত্তা কর্মীদের দ্বারা নিরাপত্তার আশ্বাস পেয়ে, নেলীর মুসলিম বাসিন্দারা ১৮ ফেব্রুয়ারি ১৯৮৩ তারিখে যথারীতি বাইরে কাজ করতে যান। সকাল সাড়ে ৮টার দিকে হঠাৎ করে তিনদিক থেকে জনতা গ্রামবাসীকে ঘিরে ধরে কপিলি নদীর দিকে ধাক্কা দিয়ে আক্রমণ করে। ধারালো অস্ত্র, বর্শা এবং কয়েকটি বন্দুক নিয়ে সজ্জিত লোকজন সংগঠিতভাবে নেলীর দিকে এগিয়ে গেল। আক্রমণকারীরা পুরো গ্রাম ঘেরাও করে এবং কপিলি নদীর দিকে নির্দেশিত পাশটি খোলা রেখে দেয়। নৌকায় হামলাকারীও ছিল। সকাল ৯টার দিকে এ হত্যাকাণ্ড শুরু হয়ে বিকাল ৩টা পর্যন্ত চলে। কুখ্যাত নেলি গণহত্যার শিকার বেশিরভাগ মহিলা এবং শিশু ছিল যার ফলস্বরূপ ৩,০০০ প্রাণ হয়েছিল (বেসরকারি হিসেবে ১০,০০০)।

জীবিতদের নগাঁও থানায় নিয়ে যাওয়া হয়েছিল। জীবিতদের বেশিরভাগকে নগাঁওয়ের নেলি ক্যাম্পে রাখা হয়েছিল এবং স্বাভাবিক অবস্থা পুনরুদ্ধারের পরে তারা ১৪ দিন পর তাদের গ্রামে ফিরে আসে। পুলিশ ৬৮৮টি ফৌজদারি মামলা দায়ের করেছে, যার মধ্যে ৩৭৮টি মামলা "প্রমাণের অভাবে" বন্ধ করা হয়েছে এবং ৩১০টি মামলা চার্জশিট করা হয়েছে এবং আসাম চুক্তির অংশ হিসাবে সরকার এই সমস্ত মামলা বাদ দিয়েছে। ফলে একজনও শাস্তি পায়নি।

আরো দেখুন
---------

* নেলি গণহত্যা

তথ্যসূত্র
---------

1. ↑  Ahmed Laskar, Waliullah। "Review of Book on Nellie Massacre by Diganta Sharma"। Scribd। সংগ্রহের তারিখ ৮ জুলাই ২০১৯।
2. ↑  Uddin, Main। "Genesis of nellie massacre and assam agitation"। Academia.edu। সংগ্রহের তারিখ ৩ নভে ২০১৫।
3. ↑  Khatun, Shazida। "Nellie, 1983 book review: Most Horrendous Genocide in Assam by Diganta Sharma"। INDILENS। ২৫ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৬।
**মোহাম্মদ আব্দুল হক (অনু)** (১৫ ফেব্রুয়ারি ১৯৭৫) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৬ পেয়েছেন।

জন্ম ও পারিবারিক পরিচয়
-----------------------

আব্দুল হক (অনু)’র জন্ম ১৯৭৫ সালের ১৫ ফেব্রুয়ারি ঢাকার জেলার লালবাগে। তার বাবার নাম মোহাম্মদ আব্দুল হাই এবং মায়ের নাম সাবেরা খাতুন। তার এক ভাই এবং এক বোন।

শিক্ষাজীবন
----------

ওয়েস্ট অ্যান্ড হাই স্কুল থেকে ১৯৯১ সালে এসএসসি, ১৯৯৩ সালে ঢাকার রাইফেলস পাবলিক স্কুল অ্যান্ড কলেজ থেকে এইচএসসি পাশ করেন অনু। পরবর্তীতে শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে স্নাতক ও স্নাতকোত্তর সম্পন্ন করেন তিনি। এছাড়া তিনি ঢাকা ইন্টারন্যাশনাল ইউনিভার্সিটি থেকে হিউম্যান রাইটস অ্যান্ড লিগ্যাল এইড বিষয়ে ডিপ্লোমা ডিগ্রি অর্জন করেন।

কর্মজীবন
--------

১৯৯২ সালে ১৩ জুলাই থেকে বাংলা ভাষায় সর্বাধিক প্রচারিত তথ্য প্রযুক্তি ম্যাগাজিন কমপিউটার জগৎ এ কাজ শুরু করেন অনু। বর্তমানে এ পত্রিকায় নির্বাহী সম্পাদক হিসেবে দায়িত্ব পালন করছেন তিনি।

সাংবাদিক সংগঠন
--------------

অনু তথ্যপ্রযুক্তি সাংবাদিকদের সংগঠন বাংলাদেশ আইসিটি জার্নালিস্ট ফোরামের (বিআইজেএফ) প্রতিষ্ঠাতা সদস্য এবং নির্বাচিত সভাপতি হিসেবে দায়িত্ব পালন করেছেন। এছাড়া তিনি বাংলাদেশ ইন্টারনেট গভর্নেন্স ফোরামের মহাসচিব হিসেবেও দায়িত্ব পালন করছেন।

পারিবারিক জীবন
--------------

অনু’র স্ত্রীর নাম সায়মা ইসরাইল হক। এ দম্পতির একমাত্র সন্তান জারতাজ হক সিমরা।

পুরস্কার ও সম্মাননা
-------------------

* জাতীয় তথ্য ও যোগাযোগ প্রযুক্তি পুরস্কার, ২০১৬

তথ্যসূত্র
---------

1. ↑  "সাংবাদিকতায় জাতীয় তথ্য ও যোগাযোগ প্রযুক্তি পুরস্কার পেলেন অনু"। *comjagat.com*। সংগ্রহের তারিখ ২০১৮-০৪-২৯। [*স্থায়ীভাবে অকার্যকর সংযোগ*]
2. ↑  BanglaNews24.com। "আগামী বছরেই দেশে পেপল"। *banglanews24.com* (ইংরেজি ভাষায়)। সংগ্রহের তারিখ ২০১৮-০৪-২৯।
3. ↑  "ইন্টারনেটকে মৌলিক মানবাধিকারের ঘোষণার প্রস্তাব তথ্যমন্ত্রীর | জাতীয় | The Daily Ittefaq"। সংগ্রহের তারিখ ২০১৮-০৪-২৯। [*স্থায়ীভাবে অকার্যকর সংযোগ*]
4. ↑  jugantor.com। "জাতিসংঘের ১২তম ইন্টারনেট গভর্নেন্স ফোরামে ইনুর চার প্রস্তাব | আইটি বিশ্ব | Jugantor"। *jugantor.com*। সংগ্রহের তারিখ ২০১৮-০৪-২৯। [*স্থায়ীভাবে অকার্যকর সংযোগ*]

উইকিমিডিয়া কমন্সে **মোহাম্মদ আব্দুল হক (অনু)** সংক্রান্ত মিডিয়া রয়েছে।

বহি:সংযোগ
---------
**ফা-জো-'ব্রুগ-স্গোম-ঝিগ-পো** (তিব্বতি: ཕ་ཇོ་འབྲུག་སྒོམ་ཞིག་པོ, ওয়াইলি: *pha jo 'brug sgom zhig po*) (১১৮৪-১২৫১) ভুটানে তিব্বতী বৌদ্ধধর্মের 'ব্রুগ-পা-ব্কা'-ব্র্গ্যুদ (ওয়াইলি: *'brug pa bka' brgyud*) ধর্মসম্প্রদায়ের প্রচারকদের মধ্যে অন্যতম এক বৌদ্ধ লামা ছিলেন।

সংক্ষিপ্ত জীবনী
---------------

ফা-জো-'ব্রুগ-স্গোম-ঝিগ-পো ১১৮৪ খ্রিষ্টাব্দে তিব্বতের খাম্স অঞ্চলের এক ব্যবসায়ী পরিবারে জন্মগ্রহণ করেন। জন্মের পর তার নাম রাখা হয় দোন-গ্রুব-র্গ্যাল-ম্ত্শান (ওয়াইলি: *don grub rgyal mtshan*)। কৈশোর ও যৌবনে তিনি থার-পা-গ্লিং-পা (ওয়াইলি: *thar pa gling pa*) নামক র্ন্যিং-মা ধর্মসম্প্রদায়ের এক সাধকের নিকট ধর্ম শিক্ষালাভ করেন। তেত্রিশ বছর বয়সে তিনি রালুং বৌদ্ধবিহার যাত্রা করে দ্বোন-রাস-দার-মা-সেং-গে (ওয়াইলি: *dbon ras dar ma seng ge*) নামক বিহারের দ্বিতীয় প্রধানের শিষ্যত্ব গ্রহণ করেন। চল্লিশ বছর বয়সে তিনি ভুটান যাত্রা করে আ-ম্ছোগ (ওয়াইলি: *a mchog*) এবং ব্সোদ-নাম্স-দ্পাল-স্গ্রোন (ওয়াইলি: *bsod nams dpal sgron*) নামক দুইজন মহিলাকে বিবাহ করেন। তার ঔরসে আ-ম্ছোগের গর্ভে একজন এবং ব্সোদ-নাম্স-দ্পাল-স্গ্রোনের গর্ভে সাতজন সন্তানের জন্ম হয়। ভুটানে 'ব্রুগ-পা-ব্কা'-ব্র্গ্যুদ (ওয়াইলি: *'brug pa bka' brgyud*) ধর্মসম্প্রদায়ের হয়ে ধর্মপ্রচারের সময় গ্ন্যোস-র্গ্যাল-বা-ল্হা-নাং-পা-সাংস-র্গ্যাস-রিন-ছেন (ওয়াইলি: *gnyos rgyal ba lha nang pa sangs rgyas rin chen*) প্রতিষ্ঠিত ল্হা-পা ওয়াইলি: *lha pa*) ধর্মীয় গোষ্ঠীর সাথে তার বিরোধ বাধলেও পশ্চিম ভুটানে তিনি তার মত ও প্রভাব বিস্তার করতে সমর্থ হন।

তথ্যসূত্র
---------

1. ↑  Martin, Dan (2008-08)। "Pajo Drukgom Zhigpo"। *The Treasury of Lives: Biographies of Himalayan Religious Masters*। সংগ্রহের তারিখ 2014-12-22।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Dargye, Yonten and Sørensen, P.K. (2001); *The Biography of Pha 'Brug-sgom Zhig-po called The Current of Compassion.* Thumphu: National Library of Bhutan  ওয়েব্যাক মেশিনে আর্কাইভকৃত ১৭ এপ্রিল ২০১৭ তারিখে. আইএসবিএন ৯৯৯৩৬-১৭-০০-৮
* Dargye, Yonten. (2001)  *History of the Drukpa Kagyud School in Bhutan* (12th to 17th Century A.D.) *আইএসবিএন ৯৯৯৩৬-৬১৬-০-০*
* Ardusi, John A. (2000). *The House of 'Ob-mtsho — History of a Buddhist Gentry Family during the 13th to 20th Century*. in *Journal of Bhutan Studies* Vol 2:1 p. 1-29. Thimphu: Centre for Bhutan Studies.
* Aris, Michael. 1980. Bhutan: The Early History of a Himalayan Kingdom. Ghaziabad: Vikas Publishing House.
**ফাইনান্সিয়াল রিপোর্টিং আইন, ২০১৫** (এফআরএ ২০১৫ নামে পরিচিত) বাংলাদেশ জাতীয় সংসদ কর্তৃক প্রণীত একটি আইন। দেশে আর্থিক প্রতিবেদন পদ্ধতির জবাবদিহিতা এবং স্বচ্ছতা নিশ্চিত করার জন্য ৬ সেপ্টেম্বর, ২০১৫ সালে আইনটি পাস করা হয়েছিল। ২০১৫ সালের সেপ্টেম্বরে বাংলাদেশ সরকার আইনটি আনুষ্ঠানিকভাবে প্রকাশ করে।

বাংলাদেশে হিসাববিজ্ঞান
----------------------

ইনস্টিটিউট অব চার্টার্ড অ্যাকাউন্ট্যান্টস অব বাংলাদেশ (আইসিএবি) দেশের চার্টার্ড অ্যাকাউন্ট্যান্টগুলিকে নিয়ন্ত্রণ করার জন্য একমাত্র নিয়ন্ত্রক সংস্থা, অন্যদিকে ইনস্টিটিউট অব কস্ট অ্যান্ড ম্যানেজমেন্ট একাউন্টেন্টস অব বাংলাদেশ (আইসিএমএবি) খরচ এবং ব্যবস্থাপনা হিসাবরক্ষকদের জন্য। আইসিএবি এবং আইসিএমএবি পর্যবেক্ষণের জন্য, ফিনান্সিয়াল রিপোর্টিং কাউন্সিল (এফআরসি), ১২ জন সদস্য নিয়ে, বাংলাদেশের চার্টার্ড অ্যাকাউন্ট্যান্ট এবং ম্যানেজমেন্ট অ্যাকাউন্ট্যান্টদের মধ্যে জবাবদিহিতা ও কর্মক্ষমতা নিশ্চিত করার জন্য আইনের অধীনে একটি সংস্থা গঠন করে। তাছাড়া, কাউন্সিলটি একটি সংবিধিবদ্ধ সংস্থা হবে যাতে বিভিন্ন সরকারি সংস্থা, প্রতিষ্ঠান এবং পেশাগত গোষ্ঠীর বিশেষজ্ঞ সদস্য থাকবেন।

কার্যকরী উদ্দেশ্য
-----------------

এফআরসি হবে নিরীক্ষকদের কার্যাবলী পর্যবেক্ষণ, হিসাব-নিকাশে স্বচ্ছতা ও জবাবদিহিতা নিশ্চিত করা এবং বিভিন্ন সরকারি, স্বায়ত্তশাসিত ও বেসরকারি প্রতিষ্ঠানসহ আর্থিক প্রতিষ্ঠানের নিরীক্ষণের দায়িত্বপ্রাপ্ত প্রহরী সংস্থা। এই প্রতিষ্ঠানের উল্লিখিত মিশন, বাংলাদেশে একটি মডেল সংস্থা হতে হবে যাতে অডিটিং, অ্যাকাউন্টিং এবং আর্থিক ও অ-আর্থিক প্রতিবেদনে মান নিশ্চিত করা যাবে।

বাংলাদেশে নিরীক্ষকদের উপর প্রভাব
--------------------------------

সমস্ত নিরীক্ষক এবং নিরীক্ষা সংস্থাগুলিকে অবশ্যই ফিনান্সিয়াল রিপোর্টিং কাউন্সিলে নিবন্ধন করতে হবে। নিবন্ধন ছাড়া, কোনও নিরীক্ষক বা নিরীক্ষা সংস্থা জনস্বার্থ সম্পর্কিত কোনও সত্তাকে নিরীক্ষণ পরিষেবা সরবরাহ করতে পারবে না। নিবন্ধনের জন্য, নিরীক্ষক বা নিরীক্ষা সংস্থাকে এফআরসিতে আবেদন করতে হবে। এফআরসি আবেদনটি পর্যালোচনা করবে এবং নির্দিষ্ট নিয়ম এবং নির্দেশিকা বাস্তবায়নের জন্য নিবন্ধনের অনুরোধ করবে। যদি কোনও নিরীক্ষক বা কোনও নিরীক্ষা সংস্থা আইন দ্বারা সৃষ্ট কোনও বিধান বা তার কোনও নিয়ম এবং নির্দেশিকা লঙ্ঘন করে তবে ফিনান্সিয়াল রিপোর্টিং কাউন্সিল নিবন্ধন বাতিল বা স্থগিত করতে পারে এবং আর্থিকভাবেও জবাবদিহিতাও করতে পারে।

তথ্যসূত্র
---------

1. ↑
2. ↑  "Bangladesh enacted Financial Reporting Act 2015"। *resource.ogrlegal.com*। সংগ্রহের তারিখ ৩ অক্টোবর ২০১৫।
3. ↑  "JS passes Financial Reporting Bill"। *The Financial Express*। Dhaka। সংগ্রহের তারিখ ২০১৫-০৯-০৭।
4. ↑  "Financial Reporting Act 2015"। *Insurance News Bangladesh*। ২০২১-০৪-৩০ তারিখে মূল থেকে আর্কাইভ করা। সংগ্রহের তারিখ ২০২১-০৫-০১।
5. ↑  "Mission, Vision and values"। *Financial Reporting Council, Bangladesh*। সংগ্রহের তারিখ ২০২১-০৫-০১।
6. ↑  "Bangladesh enacted Financial Reporting Act 2015"। *resource.ogrlegal.com*। সংগ্রহের তারিখ ৩ অক্টোবর ২০১৫।

বহিঃসংযোগ
---------

* "ICAB"। *ICAB*। সংগ্রহের তারিখ ২০১৫-০৯-০৭।
* "Welcome to ICMAB"। *ICMAB*। সংগ্রহের তারিখ ২০১৫-০৯-০৭।
**কোট্টুরপুরম**, বা **কোট্টুর**, দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি আদিয়ার নদীর দক্ষিণ প্রান্তে অবস্থিত৷

এই লোকালয়ে উত্তর ও উত্তর-পশ্চিম দিকে রয়েছে নন্দনম, দক্ষিণ-পূর্ব দিকে রয়েছে আদিয়ার, দক্ষিণ দিকে রয়েছে আইআইটি চেন্নাই এবং গিণ্ডি৷ এর দক্ষিণ-পশ্চিম দিকে রয়েছে বৃহত্তর সঈদাপেটের লিটল মাউন্ট মেট্রো স্টেশন, যা চেন্নাই মেট্রোর নীল লাইনের অন্তর্গত৷ লোকালয়ে রয়েছে চেন্নাই বৃহত্তর দ্রুত পরিবহন ব্যবস্থার কোট্টুরপুরম রেলওয়ে স্টেশন৷ সহস্র বছর পুরানো পেরুমাল কোয়িল ও চারশ বছর পুরানো পোন্নিয়াম্মান কোয়িল হিন্দু মন্দির দুটি এখানে অবস্থিত৷

আন্না সেন্টিনারি গ্রন্থাগার
---------------------------

দক্ষিণ এশিয়ার বৃহত্তম গ্রন্থারগুলির মধ্যে একটি হলো কোট্টুরপুরমে অবস্থিত আন্না সেন্টিনারি গ্রন্থাগার৷ তামিলনাড়ুর পূর্বতন মূখ্যমন্ত্রী করুণানিধি মুত্তুবেল এই গ্রন্থাগার উদ্বোধন করেন৷ সুদৃশ্য এই গ্রন্থাগার নিজস্ব বইয়ের সংগ্রহ ও ব্রেইলের সংগ্রহের জন্য উল্লেখযোগ্য৷ গ্রন্থাগারের মূল অংশের পেছনে স্থাানীয় শো দেখানোর একটি অডিটোরিয়াম রয়েছে৷

ইতিহাস
------

কোট্টুরপুরম তিনটি অঞ্চলে বিভক্ত; কোট্টুর, কোট্টুর উদ্যান ও কোট্টুরপুরম৷ জমিন আদিয়ার ও কোট্টুরে প্রথম জনবসতি গড়ে ওঠে৷ কোট্টুর উদ্যান ছিলো মূলত নবাবের উদ্যান পরে এটি এমএ চিদম্বরম ও আরো পরে তামিলনাড়ু সরকার দ্বারা অধিগৃহীত হয়৷ ১৯৬০-৭০ এর মধ্যে কোট্টুরের প্রান্তে নদীর ধারে টিএমএসসি একাধিক অট্টালিকা নির্মাণ করেন ও কোট্টুরপুরম নাম দেন৷ এটি গান্ধী মণ্ডপম সালাইয়ের পশ্চিম প্রান্তে অবস্থিত৷

তথ্যসূত্র
---------

1. ↑
2. ↑
3. ↑  ಸಾರಸ್ವತ ಲೋಕಕ್ಕೆ ಕರುಣಾನಿಧಿ ಕೊಟ್ಟ ದೊಡ್ಡ ಕೊಡುಗೆ;;ವನಿತಾ ಜೈನ್;;: 08 ಆಗಸ್ಟ್ 2018,
**মনিস ডাঁগি** (নেপালি: मनिस डॉगी, ইংরেজি: Manish Dangi; জন্ম: ১৭ সেপ্টেম্বর ২০০১) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব মছিন্দ্র এবং নেপাল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

২০১৭ সালে, দক্ষিণ কোরীয় ফুটবল ক্লাব সিনহাং মিডল স্কুলের যুব পর্যায়ের হয়ে খেলার মাধ্যমে মনিস ফুটবল জগতে প্রবেশ করেছেন এবং পরবর্তীকালে ডংডুশান, ডংডুশান সিনহাং এবং পোশান সিটিজেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০২১–২২ মৌসুমে, নেপালি ক্লাব বিরাটনগর সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বিরাটনগর সিটির হয়ে মাত্র এক মৌসুম অতিবাহিত করার পর ২০২১–২২ মৌসুমে তিনি নেপালি ক্লাব মছিন্দ্রে যোগদান করেছেন।

মনিস ২০২১ সালে নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ১১ ম্যাচে ২টি গোল করেছেন।

প্রারম্ভিক জীবন
---------------

মনিস ডাঁগি ২০০১ সালের ১৭ই সেপ্টেম্বর তারিখে নেপালের কাঠমান্ডুতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০২১ সালের ২৯শে মে তারিখে, ১৯ বছর, ৮ মাস ও ১২ দিন বয়সে, ডান পায়ে ফুটবল খেলায় পারদর্শী মনিস ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৫ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি ইরাক ২–৬ গোলের ব্যবধানে জয়লাভ করেছিল। জাতীয় দলের হয়ে অভিষেক ম্যাচেই নেপালের জার্সি গায়ে প্রথম গোলটি করেছেন; ম্যাচের ২৯তম মিনিটে অঞ্জন বিষ্টের অ্যাসিস্ট হতে নেপালের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।

পরিসংখ্যান
----------

### আন্তর্জাতিক

*২৩ অক্টোবর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| নেপাল | ২০২১ | ১১ | ২ |
| সর্বমোট | ১১ | ২ |

তথ্যসূত্র
---------

1. ↑  "Iraq - Nepal, May 29, 2021 - International Friendlies - Match sheet"। *Transfermarkt* (ইংরেজি ভাষায়)। ২৯ মে ২০২১। সংগ্রহের তারিখ ২০ সেপ্টেম্বর ২০২১।
2. ↑  Strack-Zimmermann, Benjamin (২৯ মে ২০২১)। "Iraq vs. Nepal (6:2)"। *National Football Teams*। সংগ্রহের তারিখ ২০ সেপ্টেম্বর ২০২১।
3. ↑  "Iraq - Nepal 6:2 (Friendlies 2021, May)"। *worldfootball.net*। ২৭ নভেম্বর ২০২০। সংগ্রহের তারিখ ২০ সেপ্টেম্বর ২০২১।

বহিঃসংযোগ
---------

* সকারওয়েতে মনিস ডাঁগি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মনিস ডাঁগি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে মনিস ডাঁগি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে মনিস ডাঁগি (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মনিস ডাঁগি (ইংরেজি) উইকিউপাত্তে এটি সম্পাদনা করুন
**গওহর জামিল** (১৯২৫ - ২১ সেপ্টেম্বর ১৯৮০) বাংলাদেশের একজন প্রখ্যাত নৃত্যশিল্পী ও জাগো আর্ট সেন্টারের প্রতিষ্ঠাতা। তার পূর্বনাম ছিল **গণেশচন্দ্র নাগ**। ১৯৫২ সালে ইসলাম ধর্ম গ্রহণ করে নাম নেন গওহর জামিল।

১৯২৭ সালে বিক্রমপুর বর্তমানে মুন্সীগঞ্জের সিরাজদিখান গ্রামের বিখ্যাত নাগ পরিবারে জন্মগ্রহণ করেন। মাত্র আট বছর বয়সে বিখ্যাত নৃত্যশিল্পী কালু নায়েরের শিকারী নৃত্য দেখে গওহর জামিল শিল্পী হতে উদ্ধুদ্ধ হন এবং ১৯৩৫ সাল থেকে ১৯৫৪ সাল পর্যন্ত ভাস্কর দেব, রবিশংকর, উদয় শংকর, বুলবুল চৌধুরীর নিকট নৃত্য শিখেন। ১৯৬২ সাকে ভারতের মারুথাপার পিনাই ও রামনারায়ণ মিশ্রের নিকট ভারত নাট্যম ও কথ্যক নৃত্যে পাঠ নেন। ১৯৫০ সালে সাংস্কৃতিক সংস্থা কলা ভবন ও ১৯৫৯ সালে জাগো আর্ট সেন্টার প্রতিষ্ঠা করেন। ১৯৫২ সালে প্রখ্যাত নৃত্যশিল্পী ও অভিনেত্রী রওশন জামিলকে বিয়ে করেন এবং ইসলাম ধর্ম গ্রহণ করেন।

১৯৮০ সালের ২১ সেপ্টেম্বর সড়ক দূর্ঘটনায় ৫২ বছর বয়সে নিহত হন।

তথ্যসূত্র
---------

1. ↑  জামিল, গওহর, বাংলাপিডিয়া
2. ↑  গোলাম কাদের, "বিক্রমপুর মনীষা", ২য় সংস্করণ, মার্চ ২০০৫, অতীশ দীপঙ্কর গবেষণা পরিষদ, ঢাকা, পৃষ্ঠা ১৩৯, আইএসবিএন ৯৮৪-৫৭২-০০০-৫।

| * দে
* স
একুশে পদক বিজয়ী ১৯৮১ |
| --- |
| ভাষা ও সাহিত্য | 
* আবু রুশদ মতিন উদ্দিন

 |  |
| শিক্ষা | 
* মুস্তাফা নূরউল ইসলাম

 |
| শিল্পকলা | 
* আমিনুল ইসলাম (চিত্রকলা)
* আব্দুল হালিম চৌধুরী (সঙ্গীত)
* মোমতাজ আলী খান (সঙ্গীত)
* গওহর জামিল (নৃত্যকলা)
* মোহাম্মদ জাকারিয়া (নাট্যকলা)

 |
| সাংবাদিকতা | 
* জহুর হোসেন চৌধুরী
* ওবায়েদ উল হক

 |
| 
একুশে পদক বিজয়ী
১৯৭৬
১৯৭৭
১৯৭৮
১৯৭৯
১৯৮০
**১৯৮১** 
১৯৮২
১৯৮৩
১৯৮৪
১৯৮৫
১৯৮৬
 |
**বোনাজ** (ওড়িয়া: ବୋନାଜ, প্রতিবর্ণী. **বোনাজ**) একটি ওড়িয়ার প্রবাসী সম্প্রদায় যারা বাংলাদেশের শ্রীমঙ্গলে এবং ভারতের ত্রিপুরায় বসবাস করে।

উনিশ শতকে ব্রিটিশরা তাদের ওড়িশা থেকে নিয়ে এসেছিল সিলেট অঞ্চলে চা বাগানের শ্রমিক হিসাবে কাজ করানোর জন্য। তারা হিন্দু হলেও সাংস্কৃতিক, ভাষাগত, ভৌগোলিক এবং ঐতিহাসিক কারণে তাদের বাংলাদেশী পরিচয় ছাড়াও একটি পৃথক পরিচয় বজায় রাখে। অনেকেই বাংলা ভাষা আয়ত্ত্ব করেছে; যদিও এই সম্প্রদায়ের মাত্র ১০% এ ভাষাতে শিক্ষিত। তারা ফাগওয়াহ এবং দুর্গাপূজা উদ্‌যাপন করে থাকে এবং তাদের কিছু গীতিকা ও লোককাহিনীকে সাংস্কৃতিক উত্সবে সম্পাদনের মাধ্যমে মৌখিকভাবে টিকিয়ে রাখতে সক্ষম হয়েছে। তাদের *বেহেরা* নামে পরিচিত একজন নেতা নেতৃত্ব দেন এবং তারা আটটি গোষ্ঠীতে বিভক্ত: নাগ, খন্দ, তনিদিয়া, দুধুশা, রক্ত কুশিলা, সূর্যবংশ, বাঘবংশ ও মহানন্দিয়া। ত্রিপুরায় বসবাসকারী সংখ্যালঘুদের কয়েকজনকে জোশুয়া প্রকল্পের মাধ্যমে জোর করে খ্রিস্টবাদ চাপিয়ে দেয়া হয়েছে।

আরো দেখুন
---------

* সিলেটের ইতিহাস

তথ্যসূত্র
---------

1. ↑  সুভাষ জেংচাম (২০১২)। "বোনাজ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  জোশুয়া প্রকল্প। "Bonaj in India Ethnic People Profile"। *legacy.joshuaproject.net*। সংগ্রহের তারিখ ১৭ মার্চ ২০২০।
**হুমায়ুন ফরহাত** (উর্দু: ہمایوں فرحت‎‎; জন্ম: ২৪ জানুয়ারি, ১৯৮১) লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। দুই ভাইয়ের অন্যতম হিসেবে পাকিস্তানের পক্ষে টেস্ট ক্রিকেটে অংশগ্রহণের সুযোগ লাভ করেন। তার ভ্রাতা ইমরান ফরহাত পাকিস্তানের পক্ষে আন্তর্জাতিক ক্রিকেটে অংশ নিয়েছেন।

ঘরোয়া প্রথম-শ্রেণীর পাকিস্তানি ক্রিকেটে অ্যালাইড ব্যাংক, হাবিব ব্যাংক ও লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

খেলোয়াড়ী জীবন
---------------

১৯৯৭-৯৮ মৌসুম থেকে ২০১৪ সাল পর্যন্ত হুমায়ুন ফরহাতের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে একটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন হুমায়ুন ফরহাত। পাকিস্তান দলে মঈন খান ও রশীদ লতিফের ন্যায় উইকেট-রক্ষকদ্বয়ের উপস্থিতিই তার আন্তর্জাতিক ক্রিকেটে প্রতিবন্ধকতার প্রধান কারণ ছিল। ২৭ মার্চ, ২০০১ তারিখে হ্যামিল্টনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৮ এপ্রিল, ২০০১ তারিখে শারজায় শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। ২০ এপ্রিল, ২০০১ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।

মার্চ, ২০০১ সালে নিউজিল্যান্ডের বিপক্ষে একটিমাত্র টেস্ট খেলেন। এরফলে, টেস্ট ক্রিকেটের ইতিহাসে একমাত্র খেলোয়াড় হিসেবে খেলায় তিনি কোন ডিসমিসাল না ঘটানোর অজনপ্রিয় রেকর্ডের সাথে নিজেকে যুক্ত করেন।

অবসর
----

২০০৭ সালে অনুমোদনবিহীন ইন্ডিয়ান ক্রিকেট লীগে (আইসিএল) লাহোর বাদশাহের পক্ষে অংশগ্রহণ করেন। ফলশ্রুতিতে, তাকে নিষেধাজ্ঞার কবলে পড়তে হয়। এছাড়াও, নিষেধাজ্ঞা থেকে মুক্ত হবার পর উদীয়মান কামরান আকমলের উপস্থিতিতে তাকে আর জাতীয় দলে রাখা হয়নি।

তথ্যসূত্র
---------

1. ↑  Profile  ওয়েব্যাক মেশিনে আর্কাইভকৃত ২৭ ফেব্রুয়ারি ২০২০ তারিখে Retrieved 16 January 2011
2. ↑  Walmsley, Keith (২০০৩)। *Mosts Without in Test Cricket*। Reading, England: Keith Walmsley Publishing Pty Ltd। পৃষ্ঠা 457। আইএসবিএন 0947540067। .

আরও দেখুন
---------

* এহসান আদিল
* মিসবাহ-উল-হক
* এক টেস্টের বিস্ময়কারী
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* পাকিস্তানি একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে হুমায়ুন ফরহাত উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে হুমায়ুন ফরহাত  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
*ড্যান্সিং ম্যান*, সিডনি, অস্ট্রেলিয়া, আগস্ট ১৫, ১৯৪৫
**ড্যান্সিং ম্যান** হল দ্বিতীয় বিশ্বযুদ্ধের পর অস্ট্রেলিয়ার রাস্তা থেকে ধারণ করা একটি ঐতিহাসিক আলোকচিত্র বা ভিডিওচিত্রের নাম। ১৯৪৫ সালের ১৫ই আগস্ট দ্বিতীয় বিশ্বযুদ্ধ শেষে অস্ট্রেলিয়ার সিডনিতে মানুষ যুদ্ধ জয় উদ্‌যাপন করার জন্য রাস্তায় নেমে আসে। এসময় একজন প্রতিবেদক একজন আনন্দিত ব্যক্তির কাছ থেকে তার অনুভূতি জানতে চাচ্ছিলেন; লোকটি নাচার সময় তিনি অস্ট্রেলীয় সংস্করণের নিউজরিল মুভিটোন সংবাদের মোসন পিকচার ফিল্মে ধরা পরেন। দৃশ্যটি বিশ্বব্যাপী জনপ্রিয়তা পায় এবং এটি অস্ট্রেলীয় সংস্কৃতিতে অন্যন্য স্থান দখল করে আছে। একই সাথে এই আলোকচিত্রকে অস্ট্রেলিয়া ও বিভিন্ন দেশে যুদ্ধজয়ের প্রতীকি ছবি হিসেবে মনে করা হয়।

পরিচিত
------

ড্যান্সিং ম্যানের পরিচিতি নিয়ে অনেক বিতর্ক রয়েছে। ফ্রাঙ্ক ম্যাকঅ্যালারি নামে একজন অবসরপ্রাপ্ত ব্যরিস্টার দাবী করেন ১৯৪৫ সালের ১৫ই আগস্ট সিডনির এলিজাবেথ সড়কের ব্যক্তিটি তিনি নিজে। রাণীর পরামর্শক চেস্টার পোর্টার ও সাবেক ক্ষতিপূরণ আদালতের বিচারক ব্যারি এগান উভয়ই ব্যক্তিটিকে ম্যাকঅ্যালারি বলে নিশ্চিত করেন। অস্ট্রেলীয় সেভেন টেলিভেশন নেটওয়ার্ক হয়ার আর দে নাউ নামে একটি অনুষ্ঠানের মাধ্যমে রহস্য সমাধানের চেষ্টা করেছিল। টেলিভিশন নেটওয়ার্ক একজন ফরেনসিক বিশেষজ্ঞ ভাড়া করেছিল যিনি ছবিটি বিশ্লেষণ করে বলেন ছবির ব্যক্তিটি ম্যাকঅ্যালারি হওয়ার সম্ভাবনাই বেশি।

অস্ট্রেলীয় রয়াল মিন্ট ২০০৫ সালের একটি এক ডলারের মুদ্রায় বিষয়টিকে স্বরণীয় করে রাখতে আর্ন হিল নামে একজনকে চিত্রাইত করেন। মি. হিল বরেন, ক্যামেরা যখন আমার দিকে ঘরল তখন, আমি একটু লাফ দিয়েছিলাম। মুদ্রাটির নকশা করেন ওজেসি পেইত্রানিক, মুদ্রাটিতে কোন নাম লেখা হয় নি।

ফিল্ম ওয়ার্ল্ড পিটি লি. এর রেবেকা কেনান বলেন নৃত্যরত লোকটি সম্ভবত প্যাট্রিক ব্ল্যাকআল। ব্ল্যাকআল দাবী করেন, তিনিই হলেন মূল ড্যান্সিং ম্যান ও তিনি সংবিধিবদ্ধ ঘোষণাপত্রে স্বাক্ষরও করেছেন।

আরো দেখুন
---------

* ভি-জে ডে ইন টাইমস স্কয়ার - ১৪ আগস্ট, ১৯৪৫ সালে নিউ ইয়র্ক শহরের টাইমস স্কয়ার থেকে ধারণ করা একটি আলোকচিত্র।

পদটীকা
------

1. 1 2  Macy, Richard. "Who is the dancing man?." *Sydney Morning Herald,* 8 December 2004

তথ্যসূত্র
---------

* "Dancing man still got the moves." St George Leagues Club, *Leagues Club Journal.* 25 July 2005
* Macy, Richard. "Who is the dancing man?." *Sydney Morning Herald,* 8 December 2004
* Stephens, Tony. "Famous pirouette of peace stepping up to a war dance" *Sydney Morning Herald,* 10 August 1995
* Movietone clip with teacher's notes on australianscreen online
**জনার্দন জ্ঞানোবা নবলে** (এই শব্দ সম্পর্কেউচ্চারণ (সাহায্য·তথ্য); মারাঠি: जनार्दन नवले; জন্ম: ৭ ডিসেম্বর, ১৯০২ - মৃত্যু: ৭ সেপ্টেম্বর, ১৯৭৯) তৎকালীন ব্রিটিশ ভারতের মহারাষ্ট্রের ফুলগাঁও এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৩৩ সময়কালে সংক্ষিপ্ত সময়ের জন্যে ভারত দলের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে মধ্য ভারত, গোয়ালিয়র, হিন্দু, হোলকার ও রাজপুতানা দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন **জনার্দন নবলে**।

প্রথম-শ্রেণীর ক্রিকেট
---------------------

১৯১৮-১৯ মৌসুম থেকে ১৯৪৩-৪৪ মৌসুম পর্যন্ত জনার্দন নবলে’র প্রথম-শ্রেণীর খেলোয়াড়ী জীবন চলমান ছিল। ১৬ বছর বয়সে হিন্দু দলের পক্ষে প্রথম খেলতে নামেন। একাধারে ১৬ বছর হিন্দু দলে খেলেন। অনেক বছর বোম্বে চতুর্দলীয় ও বোম্বে পঞ্চদলীয় প্রতিযোগিতায় হিন্দু দলের পক্ষে উইকেট-রক্ষক হিসেবে খেলতেন।

১৯২৬-২৭ মৌসুমে আর্থার জিলিগানের নেতৃত্বাধীন এমসিসি দলের বিপক্ষে খেলেন। এর নয় বছর পর জ্যাক রাইডারের নেতৃত্বাধীন অস্ট্রেলিয়ার বিপক্ষে অনানুষ্ঠানিক খেলায় মুখোমুখি হন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জনার্দন নবলে। ২৫ জুন, ১৯৩২ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ ডিসেম্বর, ১৯৩৩ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।

১৯৩২ সালে ভারত দলের সাথে ইংল্যান্ড গমন করেন। জনার্দন নবলে ভারতের ঐতিহাসিক উদ্বোধনী টেস্টের প্রথম ইনিংসে প্রথম বলের মোকাবেলা করেছিলেন। লর্ডসে সিরিজের একমাত্র টেস্টের উভয় ইনিংসেই ব্যাটিং উদ্বোধন করেছিলেন তিনি। এছাড়াও উইকেট রক্ষণের দায়িত্বে নিয়োজিত ছিলেন তিনি।

ইংল্যান্ড সফরে অনবদ্য ক্রীড়াশৈলী প্রদর্শন করেছিলেন তিনি। ঐ সফরে তিনি একচল্লিশটি ডিসমিসালের সাথে স্বীয় নামকে জড়িয়ে রেখেছেন। তন্মধ্যে লর্ডসে টেস্টে ডগলাস জারদিনের ক্যাচ গ্লাভসবন্দী করেছিলেন তিনি। উভয়ক্ষেত্রেই বিল বোস তার বিপক্ষে বোলিংয়ের সাথে যুক্ত ছিলেন।

অবসর
----

এরপর ১৯৩৩-৩৪ মৌসুমে বোম্বেতে অপর টেস্টটি খেলেন। এ সময়ে তার বয়স ছিল ৩১। নতুনদের অগ্রাধিকার দেয়ায় তাকে দল থেকে বাদ দেয়া হয়।

ক্রিকেট খেলা থেকে অবসর গ্রহণের পর চিনিকলে নিরাপত্তা রক্ষী হিসেবে কাজ করতেন। এ সময়ে তিনি পুনের দুই কক্ষবিশিষ্ট ফ্ল্যাটে বসবাস করতেন। পুনের ভবে স্কুলের সাবেক ছাত্র ছিলেন। ৭ সেপ্টেম্বর, ১৯৭৯ তারিখে ৭৬ বছর বয়সে পুনা এলাকায় জনার্দন নবলে’র দেহাবসান ঘটে।

মূল্যায়ন
---------

ভারতীয় ক্রিকেটের ইতিহাসের শুরুরদিকের টেস্ট ক্রিকেটার ছিলেন। ভারতের প্রথম টেস্ট উইকেট-রক্ষকের মর্যাদাপ্রাপ্ত হয়েছেন জনার্দন নবলে। ছোটখাটো গড়নের অধিকারী ছিলেন তিনি। উইজডেনের ভাষ্যমতে তিনি অত্যন্ত উঁচুমানের উইকেট-রক্ষক ছিলেন। অত্যন্ত ক্ষিপ্রতার সাথে বলকে গ্লাভসবন্দী করতে নিজেকে যথাসম্ভব মেলে ধরতেন।

পরিচ্ছন্ন ক্রিকেট ও ক্ষীপ্রগতিময়তার কারণে নেভিল কারদাসের উচ্ছ্বসিত প্রশংসা কুড়ান। ক্রিস্টোফার মার্টিন-জেনকিন্সের ‘হুজ হু অব টেস্ট ক্রিকেটার্সে’ উল্লেখ রয়েছে যে, জ্যাক হবস জনার্দন নবলেকে জর্জ ডাকওয়ার্থ ও বার্ট ওল্ডফিল্ডের সমকাতারে ফেলেছেন।

তথ্যসূত্র
---------

1. ↑  "Janardan Navle, India"। cricinfo.com। সংগ্রহের তারিখ ২৬ জুন ২০১০।

বহিঃসংযোগ
---------

* ইএসপিএনক্রিকইনফোতে জনার্দন নবলে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জনার্দন নবলে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
ঢাকার অদূরে টাঙ্গাইল জেলার কালিহাতি উপজেলায় রয়েছে ঐতিহ্যবাহী প্রায় ৪শ' বছরের পুরনো দৃষ্টিনন্দন মসজিদ। প্রাচীনতম ও ঐতিহ্য হিসেবে এটি টাঙ্গাইলের যে গর্ব তা বলার অপেক্ষা রাখে না।

ইতিহাস
------

এ মসজিদটি কত সালে নির্মাণ করা হয়েছিল তার সঠিক কোনো তথ্য মেলেনি। এলাকার প্রবীণরাও তাদের পূর্বপুরুষের কাছে এটি নির্মাণের সঠিক তথ্য জানতে পারেননি। চারান গ্রামে আঠারো শতকের শেষের দিকে ইসলাম ধর্ম রক্ষার্থে শত্রুদের মোকাবিলা করতে প্রচুর মুসল্লিদের সমাগম হয়। সে সময় 'রাহাতুন্নিসা চোধুরাণী' ছিলেন ওই এলাকার জমিদার।

অবস্থান
-------

কালিহাতী - বল্লা সড়কের দক্ষিণে ঐতিহাসিক চারান বিলের উত্তরে এ মসজিদ অবস্থিত।

স্থাপত্যশৈলী
------------

এক গম্বুজ বিশিষ্ট মসজিদটির কারুকার্য খুবই নিপুণ। মূল স্থাপনাটি তৈরি করা হয়েছে চারটি খুঁটির ওপর এবং এতে লাগানো হয়েছে চুন-সুরকি। প্রতিটি দেয়ালের পুরুত্ব প্রায় তিন হাত। মসজিদটির দৈর্ঘ্য প্রায় ১২ হাত এবং প্রস্থ প্রায় সাড়ে ১০ হাত। এর মেঝে মার্বেল পাথর দ্বারা আবৃত। অনেক লতাপাতা খচিত কারুকার্য রয়েছে খিলানের ওপরের দেয়ালে।

সংস্কার কাজ
-----------

১৯৯০ সালে মসজিদটি সংস্কার করে্ন 'স্যার আবদুল করীম গজনবী'। তখন তিনি মসজিদটির মেঝে আবৃত করে দেন পাথর দিয়ে এবং উত্তরের দরজা বন্ধ করে দেয়া হয় এর পাশাপাশি ইমাম সাহেবের জন্য একটি কক্ষও বানানো হয়। ২০০৫সালে এর সর্বশেষ সংস্কার কাজ করা হয়।

আরও দেখুন
---------

* বাংলাদেশের মসজিদের তালিকা
* ঢাকা বিভাগের মসজিদের তালিকা

তথ্যসূত্র
---------

1. ↑  "৪শ' বছরের পুরনো মসজিদ"। *বাংলাদেশ জাতীয় তথ্য বাতায়ন*। [*স্থায়ীভাবে অকার্যকর সংযোগ*]
**পুরাতন মসজিদ** (আলবেনীয়: Xhamia e Vjetër; বা **সুলাইমান পাশা মসজিদ** (আলবেনীয়: Xhamia e Sulejman Pashës)) আলবেনিয়ার রাজধানী তিরানার একটি ধ্বংসপ্রাপ্ত মসজিদ। মসজিদটিকে কেন্দ্র করেই শহরটি গড়ে ওঠে। উসমানী-আলবেনীয় জেনারেল সুলাইমান পাশা একই সাথে এই মসজিদসহ একটি হাম্মাম ও একটি বেকারি প্রতিষ্ঠা করেছিলেন। এভাবেই তিনি তিরানা নগর পত্তন করেন।

ইতিহাস
------

১৬১৪ সালে নির্মিত এই মসজিদটি তিরানা শহরের প্রাচীনতম মসজিদ। একই সাথে এটি আলবেনিয়ার প্রাচীনতম মসজিদগুলোর মধ্যে একটি। জাতিগতভাবে আলবেনীয় এবং উসমানী জেনারেল, সুলাইমান পাশা উসমানীদের হয়ে পারস্যের সাফাভিদের বিরুদ্ধে লড়াই করেছিলেন।

প্রায় একই রকম একটি সুউচ্চ মিনার থাকার কারণে এত'হেম বে মসজিদের সাথে এই মসজিদটির প্রতিদ্বন্দ্বিতা ছিল। ১৭৯৩ সালে সুলাইমান পাশার বংশধর পেট্রেলার মোল্লা মেহমেদ বে সুলাইমান মসজিদের পাশেই এত'হেম বে মসজিদটি প্রতিষ্ঠা করেন। মসজিদটির কাজ সমাপ্ত করেন তাঁর পুত্র এত'হেম বে। সুলাইমান পাশা মসজিদটির পাশেই সুলাইমান পাশা বার্গজিনির সমাধি রয়েছে। কাপলান পাশার সমাধি এই সমাধিটির নিকটেই অবস্থিত।

দ্বিতীয় বিশ্বযুদ্ধ চলাকালে এই মসজিদটি ধ্বংসপ্রাপ্ত হয়। কিন্তু মসজিদের মিনার টি তখনও অক্ষত ছিল। পরবর্তীতে এত সালে এনভার হোক্সার নেতৃত্বে নতুন কমিউনিস্ট সরকার মিনারটি ধ্বংস করে দেয়। তারা একই সাথে তিরানার ডাইন হোক্সা মসজিদটিও ধ্বংস করে। মসজিদের মিনারটির স্থানে সেটির পরিবর্তে তারা *‘অজানা সৈনিক*’ (আলবেনীয়: Ushtari i panjohur) নামক স্মৃতিস্তম্ভটি নির্মাণ করে।

তথ্যসূত্র
---------

1. ↑  Lika, Ferit (২০১৩-০৮-২০), *Xhamia e Vjetër* [*পুরাতন মসজিদ*] (Albanian ভাষায়), Gazeta "Drita Islame", ২০১৫-১২-২৬ তারিখে মূল থেকে আর্কাইভ করা, সংগ্রহের তারিখ ২০২০-০৫-০১ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Kristo Frashëri (১৯৬৪), "Ne prag te 350 vjetorit te themelimit te Tiranes", *Ylli*, লেবার ইয়ুথ ইউনিয়ন অব আলবেনীয়া (৬-১২): ৩৪, আইএসএসএন 0513-5486, ওসিএলসি 5436004 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Gazmend Bakiu (২০১৩), *Tirana e vjetër*, তিরানা: মিডিয়াপ্রিন্ট, পৃষ্ঠা ৪৫, ৫২, আইএসবিএন 978-9928-08-101-8 উদ্ধৃতি টেমপ্লেট ইংরেজি প্যারামিটার ব্যবহার করেছে (link)